
	Ванчо Прќе, 119, кат 2
2000 - Штип, Македонија
T: +389 32 386 408
Ф: +389 32 386 409

Врз основа на член 20 став 1, член 21 став 1 и член 18 од Законот за слободен пристап до информации од јавен карактер („Сл.Весник на РСМ бр. 101/19“), а во врска со Барање за пристап до информации од јавен карактер арх.бр. на Барателот ________ од 11.07.2020 година, а примено кај Центар за развој на Источен плански регион на ден 14.07.2020 година, Раководителот на Центарот за развој на Источен плански регион, на  ден 14.07.2020 год. го донесе следното:
Решение
за позитивен одговор и за препраќање на Барање за пристап до информации од јавен карактер
член 1

Барањето за пристап до информации од јавен карактер од Барателот ________, арх.бр. на Барателот ________ од 11.07.2020 година, а примено кај Центар за развој на Источен плански регион на ден 14.07.2020 година:

· во делот во кој Барателот ______________ по Договор за реконструкција на Дом на култура Тошо Арсов општина Виница, бара пристап до “Акт за пренос на право на градење од општина Виница до Центар за развој на Источен плански регион” СЕ УВАЖУВА, а

· за делот во кој Барателот ______________ по Договор за реконструкција на Дом на култура Тошо Арсов општина Виница, бара пристап до “Известувања за започнување на градба до надлежен орган од член 58 од Законот за градење, градежна инспекција и инспекција на труд согласно член 67 став 1, 2 и 11 од Законот за градење”, веднаш, а најдоцна во рок од три дена од денот на приемот на БАРАЊЕТО ДА СЕ ПРЕПРАТИ ДО ОПШТИНА ВИНИЦА која според содржината на барањето е имател на информацијата и за тоа да го извести барателот.
член 2
Ова Решение влегува во сила со денот на неговото донесување. 

Образложение:

На ден 14.07.2020 година, во Архивата на Центар за развој на Источен плански регион пристигна Барање за пристап до информации од јавен карактер од Барателот __________ арх.бр. на Барателот ________ од 11.07.2020 година. По разгледување на Барањето со кое Барателот бара пристап до следниве информации: 

· Акт за пренос на право на градење од општина Виница до Центар за развој на Источен плански регион и

· Известувања за започнување на градба до надлежен орган од член 58 од Законот за градење, градежна инспекција и инспекција на труд согласно член 67 став 1, 2 и 11 од Законот за градење, 
утврдено е дека во Архивата на Центар за развој на Источен плански регион не постојат такви документи.
Во врска со бараниот документ/информација: Акт за пренос на право на градење од општина Виница до Центар за развој на Источен плански регион, Центарот за развој на Источен плански регион утврди дека за Проектот „Создавање на услови за развој на културен туризам во Источен плански регион – Реконструкција на културен дом „Тошо Арсов“ во општина Виница” е склучен Договор за реализација на проекти во Источен плански регион помеѓу Министерство за локална самоуправа – Биро за регионален развој (дел. број 13-252/1 од 14.02.2020 година) и Центар за развој на Источен плански регион како Носител на реализација на проектот (дел. број 08-67/1 од 14.02.2020 година), со кој Договор Министерството на Центарот му доделува средства за реализација на проектот. Со член 4 став 3 од овој Договор, Министерството го задолжува Центарот како Носител на реализација на проектот во најкраток можен рок да започне постапка за доделување на Договор за јавна набавка. По спроведена постапка за јавна набавка, Центарот за развој на Источен плански регион со __________ на ден 05.05.2020 година има склучено Договор за јавна набавка на работи за Реконструкција на Дом на културата ,,Тошо Арсов” - општина Виница во кој Центарот се јавува како Нарачател, ___________ како Изведувач, а општина Виница како партнер во проектот и краен корисник е согласна со Договорот. Центарот со општина Виница има склучено Договор за заедничка реализација на проект „Создавање на услови за развој на културен туризам во Источен плански регион – Реконструкција на културен дом „Тошо Арсов“ во општина Виница”. Во овој проект Центарот за развој на Источен плански регион е апликант и носител на реализација на проектот одобрен со Одлука на Влада на Република Северна Македонија, а партнер во проектот, краен корисник и инвеститор е општина Виница што се гледа и од донесеното Решение  за одобрување на проект за адаптација од општина Виница. Центарот не е инвеститор – носител на  правото на градење и од овие причини не располага со бараниот документ. Бидејќи Центарот не располага со бараната информација се смета дека Барањето за слободен пристап до информации од јавен карактер е уважено / Барателот добил позитивен одговор по Барањето.
Во врска со бараниот документ/информација: Известувања за започнување на градба до надлежен орган од член 58 од Законот за градење, градежна инспекција и инспекција на труд согласно член 67 став 1, 2 и 11 од Законот за градење, според содржината на барањето имател на информацијатата е општина Виница како инвеститор на објектот – Реконструкција на културен дом „Тошо Арсов“ во општина Виница. 
Поради сето горенаведено, се одлучи како во диспозитивот на ова Решение.

Правна поука: Барателот има право на жалба во рок од 15 дена од денот на приемот на ова Решение до Агенцијата за заштита на правото на слободен пристап до информации од јавен карактер .
Да  се достави   до:    
· ___________________
                                                                                             Центар за развој на

                                                                                            Источен плански регион
                                                                                  Раководител,
                                                                          
      Драгица Здравева
Изработиле:
· Катерина Василев – службено лице за посредување 
со информации од јавен карактер ___________
· Емил Василев службено лице за посредување
со информации од јавен карактер ____________

